Frankie Valli

Francesco Stephen Castelluccio (født 3. mai 1934Warner, kapittel 1. Warner opplyser at kilder benytter både 1934 og 1937 som fødselsår, men 1934 oppgis på hans offisielle nettsted. i Newark i New Jersey), kjent under scenenavnet Frankie Valli, er en pop-musiker (sanger/gitarist) fra USA, mest kjent som frontfigur i The Four Seasons. Han er den eneste som har vært med i gruppa sia starten. Gruppa – med de fire opprinnelige medlemmene, Valli, Tommy DeVito, Nick Massi og Bob Gaudio – blei innvalgt i Rock and Roll Hall of Fame i 1990Omtale på nettstedet til Rock and Roll Hall of Fame; besøkt 29. januar 2016. og i Vocal Group Hall of Fame i 1999Omtale  på nettstedet til Vocal Group Hall of Fame; besøkt 29. januar 2016..

 Karriere 
Valli har hatt nærmere førti sanger på USAs Topp 40-liste, enten med The Four Seasons eller som soloartist. Av de mer kjente låtene er «Sherry», «Big Girls Don't Cry», «Walk Like a Man», «Rag Doll», «Beggin'» (senere innspilt blant annet av Madcon), «December, 1963 (Oh, What a Night)», «My Eyes Adored You», «Grease» (tittelmelodi i filmen), «Can't Take My Eyes off You» og «You're Ready Now».Oversikt over listeplasseringene til Valli og til The Four Seasons finnes på nettstedet Allmusic.vom; besøkt 29. januar 2016.

Valli starta som profesjonell sanger i 1951 i gruppa The Variety Trio. I 1953 gav han ut en singel under navnet Frankie Valley, «My Mother's Eyes». Omtrent samtidig startet han The Variatones, som seinere skiftet navn til The Four Lovers, og gav ut en rekke plater.Warner, kapittel 1. Etter flere endringer i besetning endte de opp med navnet The Four Seasons i 1960.Warner, kapittel 2. Med Valli som førstesanger hadde de tallrike slagere utover på 1960-tallet. Samtidig spilte han inn flere soloplater, skjønt noen av disse var solo bare i navnet – hele gruppa og produksjonsteamet var med. 

På slutten 1960-tallet endret musikksmaken seg hos publikum, og populariteten til Valli sank. Han har imidlertid forsatt å opptre med The Four Seasons – men med stadig skiftende besetning.Artikkel om The Four Seasons i Jan Sneum: Politikens rock-leksikon – Udenlandsk rock gennem 40 år, Politikens Forlag 1992, side 199.  

I 1975 fikk Valli en topplassering på Billboard Hot 100, «My Eyes Adored You», og senere samme år nådde han sjetteplass med den discopregede «Swearin' To God». I 1978 fikk han en stor hit med tittelmelodien fra filmmusikalen Grease.Oversikt på nettstedet Allmusic.com; besøkt 29. januar 2016. 

Valli opptrådte i rollen som Rusty Millio i TV-serien The Sopranos.Oversikt over Vallis filmkarriere på Internet Movie Database; besøkt 29. januar 2016.

 Referanser 

 Kilder 
 Jennifer Warner: The True Story of the Jersey Boys. The Story Behind Frankie Valli and The Four Seasons, BookCaps Study Guides 2014, .

 Eksterne lenker 



 Britisk fan-nettsted

Kategori:Sangere fra USA
Kategori:Rockemusikere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Newark